จากนั้นนาทีที่ 26 ประตูที่ 2 ของเชลซีก็ตามมา เมื่อ มิกกาแอล เอสเซียง ผ่านบอลให้แฟรงค์ แลมพาร์ดหาจังหวะยิงที่หน้ากรอบเขตโทษบอลแฉลบขา ริชาร์ด ดันน์เข้าไปเป็น 2-0 และก่อนจบครึ่งแรก 2 นาทีร็อบเบน ไหลบอลให้ เอสเซียง ยิงไกลเต็มเท้า แต่ นิคกี้ วีเวอร์พุ่งปัดออกมาได้ จบครึ่งแรก เชลซี นำอยู่ 2 ประตูครึ่งหลังกลับมาเล่นถึงนาทีที่ 63 แมนฯซิตี้ต้องเหลือผู้เล่นแค่ 10 คน เมื่อ คอร์ราดี้ ไปเสียบช้าใส่ เอสเซียง จึงโดนใบแดง และเชลซี มาได้ประตูย้ำชัยชนะอย่างเด็ดขาดเมื่อถึงนาทีที่ 78 โดยเวย์น บริดจ์ เปิดบอลจากทางซ้ายให้ ดร็อกบา ทิ้งตัวโหม่งเข้าไปทางเสาแรก จบเกมเชลซี เปิดฤดูกาลอย่างสดใสด้วยชัยชนะ 3-0ด้าน "ปีศาจแดง" แมนฯยูไนเต็ด เปิดสนามโอลด์ แทรฟฟอร์ด ที่มีความจุใหม่ 76,000 ที่นั่ง พบ "เจ้าสัวน้อย" ฟูแล่มโดยเกมนี้เจ้าถิ่นส่งเวย์น รูนีย์ พอล สโคลส์ ลงสนามเป็นตัวจริงก่อนติดโทษแบน 3 นัด ขณะที่ทีมเยือนก็มีผู้เล่นใหม่อย่าง เจมี บูลลาร์ดกับฟรองค์ เกอดรู ลงประเดิมสนามให้ทีมเป็นนัดแรก
เกมปีศาจแดง แมนฯยูไนเต็ด เปิดสนามโอลด์ แทรฟฟอร์ดที่มีความจุใหม่กี่ที่นั่ง 
76,000 ที่นั่ง